Sylkirauhasen botulinumtoksiini-injektio XX2AT

Syljen liikaerityksen hillitsemiseen voidaan uä- ohjatusti injektoida Botoxia sylkirauhasiin. Toimenpide tehdään keskusröntgenin neuroangiosalissa yleensä yleisanestesiassa tai sedaatiossa, potilaan voinnin mukaan.

Indikaatiot /Kontraindikaatiot

Indikaatiot Syljen liikaeritys

Kontraindikaatiot: Aikaisempi allerginen reaktio hoidossa käytettävälle aineelle

Pistokohdan tulehdus

Esivalmistelut

* Polikliinisella potilaalla oltava seurantapaikka toimenpiteen jälkeen 2 tunniksi
* Steriilin pöydän teko

Välineet

Steriilille pöydälle:

* [Isompi biopsiasetti](http://intranet/Ohjeet/Ohjeet%20henkilkunnalle/Biopsiasetit%20ultraääni%20oys%20kuv%20men.docx)
* 4 x sininen neula 23G (0,6×2.5 mm)
* Keltainen vetoneula 20G (0.9×40 mm)
* 4 x 1 ml kumimäntäruiskuja LUER
* 5 ml ruisku LUER
* Lyhyt steriili anturipussi

Muut välineet:

* Toinen pesusetti
* 4 kpl haavalappuja
* 20 ml NaCl-pullo
* Botox-aine
* Ultraäänikone, yleisangiosta

Tutkimuksen /toimenpiteen suoritus

* Potilaan vastaanotto ja henkilöllisyyden tarkistus
* Tarkistetaan allergiat
* Tarkistetaan ravinnotta olo anestesiapotilaalta
* Kerrotaan toimenpiteestä
* Nukutus tarvittaessa
* Potilaan hartian alle laitetaan esim. ohut tyyny parantamaan tutkimusasentoa
* Lääkäri varmistaa aluksi ultraäänellä pistoskohdat
* Pistokohdan iho pestään tarpeeksi laajalti, yksi puoli kerrallaan
* Lääkäri sekoittaa Botox-aineen käyttövalmiiksi: 2,1 ml NaCl laitetaan Botox-pulloon
* Avustetaan lääkäriä toimenpiteessä
* Sylkirauhasiin pistetään hoitoainetta ultraääniohjauksessa suoraan ihon läpi neulalla. Yleensä hoito tehdään molemmin puolin sekä korvasylkirauhaseen että leuanalussylkirauhaseen
* Kirjaa potilaan hoitosuunnitelmaan mitä on tehty, seuranta-aika ja potilaan vointi

Jälkihoito

Toimenpiteen jälkeinen seuranta on 2 tuntia polikliinisilla potilailla. Haavalapun suljettu pistopaikka tulee olla kastelematta yksi vuorokausi tulehdusriskin takia.

Haavalapun voi poistaa yhden vuorokauden kuluttua.

Muuta huomioitavaa

* Käytä käsineitä Botoxia käsitellessäsi

**Botox ruiskujen ja ruiskepullojen hävittäminen**

**(POHDE lääkehoitosuunnitelma)**

**Neulat**

* Käytetyt Botox-neulat ja muut viiltävät tai pistävät jätteet laitetaan normaalisti neulankeräysastiaan.

**Ruiskut**

* Ruiskut laitetaan polttokelpoiseen jätteeseen. Ruiskuun jäävä pieni liuosmäärä (”tyhjä ruisku”) inaktivoituu nopeasti huoneenlämmössä ilman vaikutuksesta.
* Mikäli ruiskuun jää isompi lääkejäämää, inaktivoidaan se lisäämällä siihen 2 ml natriumhypokloriittiliuosta (Canasol® 1%). Ruisku suljetaan korkilla ja palautetaan lääkejätteenä jäteasemalle. Kirjoita ruiskuun INAKTIVOITU.

**Ruiskepullot eli lagenulat**

* Mikäli ruiskepulloon jää käyttämätöntä liuosta, inaktivoidaan se lisäämällä siihen 2 ml natriumhypokloriittiliuosta (Canasol® 1%). Kirjoita pulloon INAKTIVOITU. Inaktivoitu botuliinitoksiini palautetaan lääkejätteenä huolellisesti suljettuna jäteasemalle.